b'\n_START_ARTICLE_\nVesijaon luonnonpuisto\n_START_PARAGRAPH_\nVesijaon luonnonpuisto on P\xc3\xa4ij\xc3\xa4t-H\xc3\xa4meess\xc3\xa4 Padasjoen kunnan Vesijaon kyl\xc3\xa4ss\xc3\xa4 sijaitseva luonnonsuojelualue. Vesijaolla sijaitsee laaja valtion omistama mets\xc3\xa4alue, jolla Mets\xc3\xa4ntutkimuslaitos on harjoittanut koetoimintaa vuodesta 1922. Luonnonpuisto perustettiin vuonna 1956, kun osa alueesta j\xc3\xa4tettiin s\xc3\xa4\xc3\xa4st\xc3\xb6mets\xc3\xa4ksi. Vuoden 2008 alussa luonnonpuisto siirtyi Mets\xc3\xa4tutkimuslaitokselta Mets\xc3\xa4hallituksen hallintaan._NEWLINE_Vesijaon luonnonpuiston pinta-ala on 114 hehtaaria. Suurin osa siit\xc3\xa4 on boreaalista vanhaa kangasmets\xc3\xa4\xc3\xa4, joka on Etel\xc3\xa4-Suomen oloissa poikkeuksellisen luonnontilaista. Puistossa on erityisen runsas k\xc3\xa4\xc3\xa4p\xc3\xa4lajisto, johon kuuluu useita harvinaisia ja uhanalaisia lajeja. My\xc3\xb6s linnusto on monipuolinen, sill\xc3\xa4 puistossa esiintyy monia vanhojen metsien kolopesij\xc3\xa4lajeja, kuten helmip\xc3\xb6ll\xc3\xb6 ja id\xc3\xa4nuunilintu._NEWLINE_Vesijaon luonnonpuisto on my\xc3\xb6s Natura 2000 -alue. Se on suljettu retkeilij\xc3\xb6ilt\xc3\xa4.'